আল্লাহ্ জাল্লা শানুহু কুরআন মজিদকে বিজ্ঞানময় গ্রন্থ হিসেবে অভিহিত করে ইরশাদ করেন : ওয়াল কুরআনিল হাকীম-ইন্নাকা লা মিনাল মুরসালিন-আলা সিরাতিল মুস্তাকিম-তানযিলাল্ আযীযির রহীম- শপথ বিজ্ঞানময় কুরআনের, (হে রসূল) নিশ্চয়ই আপনি রসূলগণের অন্তর্ভুক্ত, আপনি সরল পথের ওপর প্রতিষ্ঠিত। কুরআন নাযিল হয়েছে পরাক্রমশালী পরম দয়ালু আল্লাহ্র নিকট হতে। (সূরা ইয়াসিন : আয়াত ২-৫)। কুরআন একেবারে নির্ভুল কিতাব। এ সম্পর্কে ইরশাদ হয়েছে : যালিকাল কিতাবু লা রায়বা ফিহিÑ এ হচ্ছে সেই কিতাব, যাতে কোনরূপ সন্দেহ নেই। (সূরা বাকারা : আয়াত ২)।